આ રસોડાની શરૂઆત આ વર્ષે એપ્રિલમાં થઈ હતી. આ કાર્યમાં કોચર દંપતિના બાળકો અને પરિવારજનો પણ મદદ કરી રહ્યા છે. હાલ સમગ્ર ખર્ચો તેઓ જ ઉપાડી રહ્યા છે. દર રવિવારે એક રસોઈયાની સાથે સમગ્ર પરિવાર પરિવાર માર્કેટ પહોંચી જાય છે. રસોઈયો શાક બનાવીને લોટ બાંધી આપે છે. જેમ જેમ લોકો આવતાં જાય છે તેમ તેમ તેઓ પુરીઓ બનાવીને આપ્યા કરે છે. આમ, તો તેઓ ઈચ્છે તો લોકોને મફતમાં પણ જમાડી શકે છે પરંતુ તેઓ ઓછામાં ઓછા પાંચ રૂપિયા એટલે લે છે જેથી જમનારનું સ્વાભીમાન પણ જળવાઈ શકે. તેમણે કહ્યું કે, કઈં પણ સારું કરવું મુશ્કેલ નથી હોતું. માત્ર હકારાત્મક વિચાર અને ઈચ્છા શક્તિ હોવી જોઈએ.